Xaranse 5
Muxu xa malanɲie tide na nanse ra won bɛ ?
Mixi gbegbe mu sigama salide barima e mu sese toxi naa naxan nɔma e malide e xa limaniya sɔtɔ. Munfe ra, wo lan wo xa siga Yehowah xa Seedee xa malanɲie ? Wo munafanɲi mundu sɔtɔma naa ?
Won ɲaxalinɲi sɔtɔma xa won lu ɲɛrɛ boore fanɲi tagi. Ɲɛ kɛmɛ singe ma, Isayankae xun nu soxi danxaniyatɔɛ ɲama nan na. E nu e malanma alako e xa Ala batu, e xa Kitaabui xaran anun e man xa e boree ralimaniya (Eburu 10:24, 25). Xanunteya kui e nu e ɲɔxɔsama e bore xɔnma, e nu e malanma e nun e boree, e ngaxakerenmae (Tɛsaloniki II 1:3, TMN ; Yaya III 14). Muxu biraxi e xa misaali nan fɔxɔ ra, na nan sɛɛwɛ fima muxu ma.
Xaranɲi alako Ala xa sɛriyɛe xa rabatu. Alo namiɲɔnmɛe xa waxati, xamɛe, ginɛe nun dimɛe nu e malanma. Karamɔxɔɛe muxu malima Kitaabui xa saabui ra alako muxu xa faxaamui sɔtɔ Ala xa sɛriyɛe rabatu ki ma muxu xa duniɲɛigiri kui (Sɛriyɛ firinyande 31:12, TMN ; Nehemiya 8:8, TMN). Birin nɔma a xa danxaniya nun a xa yigi falade xa a gbe raso wɔyɛnɲie yama anun a bɛɛti ba. — Eburu 10:23.
Muxu xa danxaniya xun masafe sɛɛwɛ fima muxu ma. Nabilaye Pɔlu a fala nɛ danxaniyatɔɛ ɲama bɛ a xa waxati a : “ Wo to xɔli na nma ki fanɲi, [...] alako won xa won bore ralimaniya won ma danxaniya saabui ra, won birin xa sɛnbɛ sɔtɔ won bore ra. ” (Rɔma 1:11, 12). Muxu malanfe salide tɛmui birin muxu nun Yehowah xa Seedee boree muxu xa danxaniya nun muxu xa xanunteya lufe isayanka ra nan xun masama.
A xɔli wo ma wo xa siga muxu xa malanɲi ma alako wo xa na munafanɲi birin kolon ? E wo rasɛnɛ ma nɛ naa. Muxu xa malanɲie sare mu fima.
Muxu biraxi nde xa misaali fɔxira fatanfe ra muxu malanfe ma ?
Muxu xa malanɲi tide na nanse ra muxu bɛ ?
wol_Latn tso_Latn ewe_Latn bam_Latn bam_Latn bam_Latn tso_Latn tso_Latn tso_Latn